ປະຊາກອນໂລກ ທີ່​ຕ້ອງການ ​ການ​ຊ່ວຍ​ເຫລືອ ຍ້ອນໄພອຶດຫິວ ​ຍັງ​ສືບຕໍ່​ເພີ້ມຂຶ້ນ
ທ່ານ António Guterres ​ໄດ້​ເຕືອນ​ວ່າ ມີປະຊາຊົນ 20 ລ້ານ​ຄົນ ທີ່​ປະ​ເຊີນ​ກັບ​ຄວາມ​ອຶດຫິວ​ ຢູ່​ປະ​ເທດ​ຊູ​ດານ​ໃຕ້, ​ໂຊ​ມາ​ເລຍ, ພາກ​ຕາ​ເວັນ​ອອກສຽງ​ເໜືອ ຂອງ​ໄນ​ຈີ​ເຣຍ ​ແລະ​ເຢ​ເມນ.
ເລຂາທິການໃຫຍ່ຂອງອົງການສະຫະປະຊາຊາດເວົ້າວ່າ ການດໍາເນີນການແຕ່ຫົວ ທີຂອງປະຊາຄົມສາກົນໄດ້ຊ່ວຍເຮັດໃຫ້ໄພອຶດຫິວຜ່ອນຄາຍລົງໄດ້ ແຕ່ວ່າຈໍານວນ ປະຊາຊົນທີ່ຕ້ອງການ ການຊ່ວຍເຫລືອຍັງສືບຕໍ່ເພີ້ມຂຶ້ນຢູ່ ໃນເດືອນກຸມພາຜ່ານມາ ທ່ານ António Guterres ໄດ້ເຕືອນວ່າ ມີປະຊາຊົນ 20 ລ້ານຄົນທີ່ປະເຊີນກັບຄວາມອຶດຫິວຢູ່ປະເທດຊູດານໃຕ້, ໂຊມາເລຍ, ພາກຕາເວັນ ອອກສຽງເໜືອຂອງໄນຈີເຣຍ ແລະເຢເມນ ແລະທ່ານໄດ້ຮ້ອງຂໍເງິນຫລາຍ 5 6 ຕື້ ໂດລາ ໃນປີ 2017 ນີ້ ເພື່ອຊ່ວຍເຫລືອພວກເຂົາເຈົ້າ ທ່ານ Guterres ໄດ້ກ່າວຢູ່ໃນກອງປະຊຸມສະພາຄວາມໝັ້ນຄົງຂອງອົງການສະຫະ ປະຊາຊາດ ໃນວັນພະຫັດວານນີ້ກ່ຽວກັບບັນຫາດັ່ງກ່າວວ່າ "ເຖິງແມ່ນວ່າ ພວກເຮົາ ຈະມີຄວາມສໍາເລັດໃນການລະງັບໄພອຶດຫິວບໍ່ໃຫ້ເພີ້ມຂຶ້ນໄດ້ ແຕ່ພວກເຮົາກໍຍັງບໍ່ ທັນໄດ້ເຮັດໃຫ້ຄວາມ ທຸກທໍລະມານ ຈາກການອຶດຫິວຢຸດຕິລົງໄດ້ເທື່ອ " ທ່ານກ່າວອີກວ່າ ໃນຂະນະທີ່ປະຊາຄົມສາກົນໄດ້ມີການຕອບສະໜອງຢ່າງວ່ອງໄວ ແລະເກືອບຮອດ 70 ເປີເຊັນຂອງຈໍານວນທຶນທີ່ໄດ້ຂໍໄປນັ້ນ ແມ່ນໄດ້ຮັບແລ້ວກໍຕາມ ແຕ່ການບໍ່ສາມາດເຂົ້າເຖິງພວກອຶດຫິວ ໄດ້ເຮັດໃຫ້ການແຈກຢາຍການຊ່ວຍເຫລືອ ຖືກກີດກັນໄວ້ ຫົວໜ້າອົງການສະຫະປະຊາຊາດເວົ້າອີກວ່າ "ໃນໄລຍະ9 ເດືອນຜ່ານມາ ຄວາມ ຕ້ອງການ ການຊ່ວຍເຫລືອດ້ານມະນຸດສະທໍາໄດ້ເພີ້ມຂຶ້ນຢູ່ໃນສີ່ຂົງເຂດດັ່ງກ່າວນີ້ " ທ່ານ Guterres ເວົ້າວ່າ ຄວາມຂັດແຍ້ງກັນເປັນແຮງຜັກດັນຕົ້ນຕໍທີ່ພາໃຫ້ມີວິກິດ ການດ້ານອາຫານນີ້ ທ່ານຍັງໄດ້ກ່າວອີກວ່າ "ຕາບໃດທີ່ຄວາມຂັດແຍ້ງເຫລົ່ານີ້ບໍ່ໄດ້ຮັບການແກ້ໄຂ ແລະ ການພັດທະນາບໍ່ໄດ້ປັກຮາກຖານຢູ່ຂົງເຂດນັ້ນ, ປະຊາຄົມ ແລະທັງໝົດຂົງເຂດຍັງ ຈະສືບຕໍ່ຖືກທໍາລາຍໂດຍໄພອຶດຫິວ ແລະຄວາມທຸກທໍລະມານ ” ອົງການສະຫະປະຊາຊາດເວົ້າວ່າ ພຽງແຕ່ຢູ່ຊູດານໃຕ້ເທົ່ານັ້ນ, ຈໍານວນປະຊາຊົນ ທີ່ຮູ້ສຶກວ່າມີຄວາມອຶດຫິວອາຫານຢ່າງໜັກໄດ້ເພີ້ມຂຶ້ນ ນຶ່ງລ້ານຄົນໃນປີນີ້ ຊຶ່ງເຮັດ ໃຫ້ມີຄົນອຶດຫິວຢູ່ໃນປະເທດນັ້ນເພີ້ມຂຶ້ນເປັນ 6 ລ້ານຄົນ ຢູ່ໃນເຂດພາກຕາເວັນ ອອກສຽງເໜືອ ຂອງໄນຈີເຣຍ ທີ່ໄດ້ຮັບຜົນກະທົບຈາກກຸ່ມ Boko Haram ແມ່ນມີ ປະຊາຊົນ 8 5 ລ້ານຄົນທີ່ຕ້ອງ ການການຊ່ວຍເຫລືອດ້ານມະນຸດສະທໍາ ສ່ວນຢູ່ໂຊມາເລຍ ທີ່ປະສົບກັບໄພແຫ້ງແລ້ງ ແລະການຂາດສະຖຽນລະພາບກາຍ ເປັນອຸບປະສັກນັ້ນ ມີປະຊາຊົນຫລາຍກວ່າ 6 ລ້ານຄົນ ທີ່ກາງຕໍ່ອາໄສການຊ່ວຍ ເຫລືອເພື່ອດໍາລົງຊີວິດຢູ່ລອດໄດ້ ແລະ ຢູ່ເຢເມນທີ່ຖືກທໍາລາຍດ້ວຍການຂັດແຍ້ງ ກັນນັ້ນ ປະຊາຊົນ 17 ລ້ານຄົນທີ່ມີຊີວິດການເປັນຢູ່ແບບເລື່ອນລອຍ ແມ່ນປະສົບ ກັບການບໍ່ມີອາຫານກິນຢ່າງໝັ້ນຄົງ ໄພອຶດຫິວຍັງໄດ້ກໍ່ໃຫ້ເກີດການແຜ່ລະບາດຂອງໂຣກອະຫິວາ, ໄຂ້ມາເລເຣຍ ແລະ ໂຣກໄຂ້ອອກຕຸ່ມ ຊຶ່ງເພີ້ມຄວາມຮ້າຍແຮງ ໃສ່ວິກິດການໃນການຍົກຍ້າຍຖິ່ນຖານ ແລະອົບພະຍົບຢູ່ ໃນທົ່ວໂລກ